Ahavuye isanamu, Getty Images Insiguro y'isanamu, Frederick Hibbert yari azwi nka Toots wo mu mugwi Toots and Maytals afatwa nk'umwe mu batanguje Reggae Umushikiranganji w'imico kama mu gihugu ca Jamaique Olivia Grange avuga ati: "Reggae ni umuzika w'umwihariko wa Jamaique." "Ni umuzika twatanguje, umaze kugera mu mfuruka zose z'isi." Gishikiriza iyo ngingo, ikigo ca Unesco ("United Nations Educational, Scientific and Cultural Organisation") kivuga ko uwo muziki "waterereye amakungu mu kugwanya akarenganyo, mu kwigisha kwigwanira, gukundana no kugira ubuntu bituma uwo mudiho ubamwo ubwenge, politike, uba nkoramutima kandi ujamwo n'ivy'ukwemera".
